**Referat frå styremøte Valldal IL torsdag 14.05.24  kl. 19.30**

Klubbhuset – Omenås

Desse møtte: Erlend Ringstad, Lars Petter Hauge, Monika Høydal Lingaas, Malene Vinsnesbakk, Børge Heggen-Johansen

Fotball, Terje Hoel

Friidrett/Trim, Vibeke Valdal Myeza

Ski,  Jan Ole Fuglem

Disksport, Richard Moen

Dagleg leiar Olav Løvoll

 **Sakliste**

**15/24**  **Godkjenning av referat frå styremøte 14.03.2024**

Referat frå førre møte vert godkjent.

**16/24**  **Val av møteleiar**

Magne Eivind Glomnes blir vald som møteleiar.

**17/24    Kort informasjon frå gruppene, hovudstyret og dagleg leiar** Møteplan for styret: 14. mai, 4. sept., 27. november
 Arbeidsutvalet: 12. juni, 23. oktober, 8. januar 2025.

**Ski:**
Roleg tid med forbereding til hausten. Hente trakkemaskina ned igjen

**Fotball:**
Framleis utan leiar. Miniturnering til hausten blir kanskje ikkje hos Valldal IL, nytt møte om ikkje lenge

**Disksport:**
Starta med vekas runde og søndagsrunden med godt oppmøte, Sunnmørsuren med turneringar på sunnmøre. Mykje skryt for arbeidet som blir gjort i Valldal. Arbeid med oppgradering av bana

**Friidrett/trim:**
Sykkeltrim med deltakarrekord i nyare tid, ca 150 deltakar. Premieutdeling for fjelltrimmen i fjor. Fjelltrimmen er i gang. Friidrettscup i slutten av mai. Eitt lag deltok på Fjordastafetten. Løpegruppa er godt i gang, lage ei liste over turmål der dei som vil kan vere med, både for dei som vil gå og dei som springe.

**Dagleg leiar:**
Sluttar 31.mai. Søkt om TEFT midlar frå Sparebanken Møre på innbytterbenk på kunstrasbana, orgeltrapp og 102 lyspunkt i lysløypa. Mefjellet opp og Olsok. Tek ansvar for utdeling av nøklar og politiattestar.

Negativt svar frå Hofseth

**18/24    Oppfølging frå fortsetjande årsmøte
              - Godkjenning av styret i fotballgruppa.**Avhengig av at ein har funne ei løysing.Arbeidsutvalet har hatt møte med fotballgruppa i forkant av styremøtet. Olav Løvoll går inn som medlem i fotballgruppa, Terje Hoel møter fast i styret. Fotballgruppa lagar ein plan over oppgåvene, ansvarsfordeling og melder tilbake til styret innan 12. juni.                **- Status i sak om eventuelt kjøp av areal.**Kort info om eventuelt nytt etter årsmøtet, og diskutere vidare framdrift. Innspel
 om endra festeavgift og takst sendast til kommunen.

**19/24    Oppgåver og mandat til ressursgruppa**

Ressursgruppa er i gang med rydding og maling no på vårparten.
I fjor hadde dei for få konkrete oppgåver, og det er avtalt at styret skal utarbeide

eit mandat til gruppa og lage ei oversikt over konkrete oppgåver. Gruppene bør

også kome med innspel til oppgåver. Konkrete oppgåver no, sarg rundt bana, reklameskilt og male garasjen. Olav og Anders rydder garasjen før september.

**20/24  Vaske- og ryddedugnad på klubbhuset i vår?**

Det har tidlegare vore vanleg med ein vaske- og ryddedugnad på klubbhuset om våren, men det er truleg meir enn to år sidan sist dette har vore gjort. Styret må avgjere om dette skal organiserast no i vår eller vurdere å setje dette opp tidleg på hausten. Det er husansvarleg som vanlegvis har satt opp dugnadslister. Vi tek dette tidleg i haust.

**21/24    Organisering/endring av komitear som ligg under hovudstyret**

Styret har dei siste åra oppretta ulike komitear som er meir eller mindre aktive.
Dagleg leiar har vore med i fleire av desse, men når han no sluttar må vi gå igjennom dei ulike komiteane og vurdere samansetjing og kven som har ansvar for å kalle inn til møte.

Arrangementskomiteen og sponsorgruppa er dei mest aktive komiteane.

Sponsorgruppa: Kåre Erstad, Olav Løvoll, Geir Arne Myren og Frode Døving. Olav og Frode går ut, vi må ha 2 nye i denne gruppa. Lars Petter Hauge går over frå arrangementkomiteen, vi spør Einar Hoel og Frode Døving igjen.

Arrangementkomieteen: Einar Hoel, Kåre Erstad, Vibeke Valdal. Lars Petter Hauge går over til Sponsorgruppa. Erlend Ringstad går inn.

Når vi no har fått tildelt NM i motbakkeløp 2025 må det også vurderast om vi alt no skal oppnemne ein hovudkomite for dette arrangementet alt no. Førre komite: Jan Ole var arrangementsansvarleg, Magne Hoel, Einar Hoel, Magne Eivind, Silje Sandøy Grønning, Anne Kristin Hoel.

Forslag til ny komite: Jan Ole Fuglem, Lars Petter Hauge, Magne Eivind Glomnes, Malene Visnesbakk, Einar Hoel, Kåre Erstad.

Friidrettskomite: Marius Høihjelle, Jasek Wilchura, Torkjell Døving
 Denne er ikkje komen i gang.

Anleggskomite: Jan Ole Fuglem, Anne Gry Myklebust, Per Jomar Nerli, Hans Martin Gjerdrem.

Arbeid i sponsorgruppa er heilt avgjerande for om vi lukkast å få meir inntekter til Valldal IL og i neste omgang kan lyse ut stillinga som dagleg leiar igjen.

Eventuelt

* Kulturmidlar – frist 1.juli. Magne Eivind leverer søknad.
* Forbod mot granulat på kunstransbana i 2030. Det finnast midlar ein kan søke på i overgangen til miljøvenleg granulat.